VS000674
Datum: 1993-01-27T01:00:00.000+01:00
datum_sodbe_i_stopnje: 1995-06-20T00:00:00.000Z
podrocje: višina odškodnine za nepremoženjsko škodo
institut: strah - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 4000000 SIT
opombe: II Ips 517/96. Reviziji tožeče stranke je bilo delno ugodeno in sodbi druge in prve stopnje razveljavljeni v delu, s katerim je bil zavrnjen nadaljnji zahtevek za telesne bolečine.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Škodni dogodek

Poškodoval se je na delu, ko ga je stisnil žerjav.

Poškodba

Šok, zlom leve stegnenice pod kolkom, odprt zdrobljen zlom leve petnice, zlom telesa IV. in V. ledvenega vretenca, obsežna krvavitev za potrebušnico, udarnina trebuha, udarnina na glavi, razpočna rana na desni goleni, odluščenje kože in podkožja na levi peti, obsežna odrgnina na hrbtu in v desnem ledvenem predelu, predrtje začetnega dela debelega črevesa za potrebušnico in v trebušno votlino.

Telesne bolečine

O zahtevku še ni v celoti pravnomočno odločeno.

Strah

1000000 SIT Tožnik je utrpel hud primarni strah, ki je trajal 2 dni in dolgotrajen in intenziven sekundarni strah. Strah za izid zdravljenja hude intenzitete je trajal skupno 51 dni, zmerne intenzitete pa skupaj 216 dni, nato je strah postopoma popustil. Izredno strah ga je bilo tik po nesreči, v teku zdravljenja ga je bilo strah za življenje, dokler se mu ni zacelila rana na trebuhu, kjer sta bili potrebni dve operaciji. Bal se je tudi ostalih operacij kolka, pete, stegnenice, ki jih je imel skupaj 6.

Skaženost

3000000 SIT Tožnik ima vse telo skaženo, zaradi izgleda pete mora tudi poleti nositi čevlje, v kopalke se ne more obleči, tako da se ne more več kopati, ima velike brazgotine na nogah, ter mora zato vse poletje nositi hlače, zaradi brazgotin na trebuhu in ohlapnelih mišic na rokah pa mora vse poletje nositi majico s kratkimi rokavi. Tožnik pri hoji uporablja berglje. Na desni strani prsnega koša v višini prsne bradavice v V. medreberju ima belkasto okroglo brazgotino po drenaži v velikosti 1 x 1 cm, ki ne sega nad nivo okolne kože, na trebuhu je pooperativna ravna belkasta brazgotina, ki sega nad prsna nastavkado sramnega predela, dolžine 31 cm in širine 0,5 do 1 cm, ki ne sega nad nivo okolne kože in obide popek z njegove leve strani. Na stranskih predelih trebuha sta vidni po dve okrogli brazgotini po drenaži v velikosti 1 x 1 cm, ki ne segajo nad nivo okolne kože, na zunanji strani leve nadlahti je vidna podolgovata brazgotina po odvzemu kožnega transplantata velikosti 21 x 10 cm, rjave barve in sega pod nivo okolne kože ter je občutljiva na dotik. Na sprednji strani desnega stegna je 18 x 10 cm velika rjava brazgotina po odvzemu kožnega presadka, ki je v nivoju okolne kože, na prednji strani desne goleni je vzdolžna nepravilno oblikovana sivorjava brazgotina po razpočni rani, dolžine 7 cm in širine 0,5 do 2 cm, ki je delno prirasla na golenico in ne sega nad nivo okolne kože. Na prednji strani levega stegna je 12 x 10 cm velika rjava brazgotina po odvzemu kožnega presadka enakih značilnosti kot na desnem stegnu, na zunanji strani levega stegna je belkasta ravna pooperativna brazgotina dolžine 28 cm in širine 0,5 cm, ki ne sega nad nivo okolne kože, na levi peti je vraščen presadek kože, ki pokriva preostali del resecirane petnice. Zdajšnja polovica petnice je operativno odstranjena. Brazgotina v obodu presadka kože je dolga 30 cm. Na njeni notranji in zunanji strani sta vidni odprtini fistuloznih kanalov, iz katerih priteka iz globine gnojna vsebina. Hrbtišče levega stopala na dotik in temperaturno razliko ni občutljivo. Gibljivost v levem kolku, kolenu in gležnju je dobra. Vidno je zmanjšanje mišične mase in oslabelost mišičnega tonusa leve spodnje okončine. Obseg desnega stegna znaša 41 cm, levega stegna pa 40 cm. Obseg desne goleni znaša 36 cm, leve goleni pa 33 cm. Izvedenec ugotavlja, da bodo brazgotine ostale nespremenjene.

---

ZOR člen 200, 203